ՏԵՂԵԿԱՆՔ - ՀԻՄՆԱՎՈՐՈՒՄ
ԹԱԼԻՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԸ
«ՀԷՑ» ՓԲԸ-ԻՆ ՈՒՂՂԱԿԻ ՎԱՃԱՌՔՈՎ ՕՏԱՐԵԼՈՒ ՎԵՐԱԲԵՐՅԱԼ

Թալին համայնքի ավագանու քննարկմանը ներկայացվող  որոշման նախագիծը մշակվել է «Տեղական ինքնակառավարման մասին» ՀՀ օրենքի 18-րդ հոդվածի 1-ին մասի 21-րդ կետի և ՀՀ հողային օրենսգրքի 66-րդ հոդվածի 7-րդ կետի   կարգավորումների համատեքստում, հիմք ընդունելով 27․04․2026 թվականին «ՀԷՑ» ՓԲԸ-ի կողմից համայնքի ղեկավարին հասցեագրված թիվ ՍԿ-367126 դիմումը և համայնքի ղեկավարի առաջարկությունը։
Իրավական ակտի ընդունման նպատակը և կարգավորման անհրաժեշտությունը.	
Նախագծով  նախատեսվում է համայնքի սեփականություն հանդիսացող գույքը ուղղակի վաճառքով օտարել «ՀԷՑ» ՓԲԸ-ին, համայնքում նոր ենթակայան կառուցելու նպատակով։  
Ելնելով վերոգրյալից, համայնքի ավագանու քննարկմանն է ներկայացվում համայնքի սեփականություն հանդիսացող հողամասը «ՀԷՑ» ՓԲԸ-ին ուղղակի վաճառքով  օտարելու վերաբերյալ  ավագանու որոշման նախագիծը։ 
Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.	
Ավագանու որոշման նախագծի ընդունումն առաջացնում է համայնքի ղեկավարի կողմից   այլ  իրավական ակտերի ընդունման  անհրաժեշտություն։
Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.	
Ավագանու որոշման նախագծի ընդունման կապակցությամբ համայնքի բյուջեում նախատեսվում է  եկամուտների    ավելացում։
Նախագծով առաջարկվող կարգավորումների բնույթն ու նպատակը.	
Նախագիծը կրում է անհատական  բնույթ։ 
Իրավական ակտի կիրառման դեպքում ակնկալվող արդյունքը.	
Նախագծի ընդունման արդյունքում հնարավոր կլինի կառուցել նոր ենթակայան և ապահովվել բնակիչների էլ․ էներգիայի անխափան մատակարարումը։	


